বোরিং (উৎপাদন ক্ষেত্র)
মেশিনিং এ, বোরিং হল সিঙ্গেল পয়েন্ট কাটিং টুল (বা বিভিন্ন ধরনের টুলস ধারণকারী একটি বোরিং হেড) এর মাধ্যমে ইতিমধ্যে ড্রিল করা (বা ঢালাই করা) ছিদ্র বর্ধিতকরণের একটি প্রক্রিয়া , যেমন বন্দুক পিপা বা ইঞ্জিন সিলিন্ডারে বোরিং করা হয়। কোনো ছিদ্রের ব্যাসের বৃহত্তর যথার্থতা অর্জন করতে এবং বাঁকানো ছিদ্র কাটাতে বোরিং ব্যবহৃত হয়।বোরিং কে অভ্যন্তরীণ ব্যাসের ক্ষেত্রে টার্নিং (যা বাহ্যিক ব্যাসকে কমিয়ে দেয়) এর প্রতিরূপ বলা যেতে পারে। বিভিন্ন ধরনের বোরিং আছে। বোরিং বারটি দুই প্রান্তে ঠেকানো থাকতে পারে (যা শুধুমাত্র কাজ করে যদি ছিদ্রটি থ্রু হয়), বা এক প্রান্তে ঠেকানো থাকতে পারে (যা থ্রু ও ব্লাইন্ড উভয় ছিদ্রের ক্ষেত্রে কাজ করে)। প্রথমটিকে লাইনবোরিং (line boring, line-boring) বলে। ব্যাকবোরিং (back boring, back-boring) হল বিদ্যমান ছিদ্রের শেষে গিয়ে ওয়ার্কপিসের ‘পেছন’ দিকে (মেশিনের হেডস্টকের সাপেক্ষে) বোরিং করার প্রক্রিয়া। ওয়ার্কপিস বেশিরভাগ ক্ষেত্রে টুলকে ঘিরে থাকে যা টুলিং ডিজাইনের একটি সীমাবদ্ধতা এবং টুলহোল্ডিংয়ের কম অনমনীয়তা , ক্লিয়ারেন্স অ্যাঙ্গেলের বেশি প্রয়োজনীয়তা (কাটিং প্রান্তের সাপোর্ট সীমাবদ্ধ করা), পরিণত পৃষ্ঠের (আকার, ধরণ, পৃষ্ঠের রুক্ষতা) নিরীক্ষণে অসুবিধা – এসব ক্ষেত্রে টার্নিং এর চেয়ে বোরিং বেশি চ্যালেঞ্জিং। এসব কারণে বোরিংকে টার্নিং থেকে আলাদা করে নিজস্ব টিপস, কৌশল, চ্যালেঞ্জ, দক্ষতার ক্ষেত্রের জন্য মেশিনিং অনুশীলনের ক্ষেত্র হিসাবে দেখা হয়, যদিও কিছু কিছু দিকে এদের মধ্যে সাদৃশ্য আছে। প্রথম বোরিং মেশিন টুলটি আবিষ্কার করেছিলেন জন উইলকিনসন ১৭৭৫ সালে। বোরিং গর্ত তৈরি করে না, বরং, গর্তকে  একটি নির্দিষ্ট আকার পর্যন্ত বড় করে।  টার্নিং করতে পারে এমন বেশিরভাগ মেশিন সরঞ্জামগুলিতে বোরিং করা যেতে পারে। এমনকি ওয়ার্কপিসকে স্থির রেখে টুলকে ঘুরিয়েও বোরিং সম্পন্ন করা যায়। অভ্যন্তরীণ এবং বাহ্যিক সিলিন্ড্রিক্যাল গ্রাইন্ডিং এ বোরিং ও টার্নিং এর ক্ষয়কারী প্রতিরূপ আছে। প্রতিটি প্রক্রিয়া নির্দিষ্ট অ্যাপ্লিকেশনের প্রয়োজনীয়তা এবং প্যারামিটার মানের ভিত্তিতে বেছে নেওয়া হয়।